Установа адукацыi

“Беларускi дзяржаўны ўнiверсiтэт

iнфарматыкi i радыёэлектронiкi”

Кантрольная работа

Па дысцыплiне “Беларуская мова (прафесiйная лексiка)”

Студента 3 курса

групы 250541

факультэта камп’ютарных сістэм і сетак

завочнага аддзялення

Уласава Рамана Яўгенавiча

Заліковая кніжка №15054004

Дамашні адрас: 220131, г. Мiнск, вул. Нікіціна, д. 69, кв. 1, тэл. 319-14-35

Праверыла: Наўроцкая Iрына Валянцінаўна

Мінск, 2024

1. **Падрыхтуйце разгорнуты адказ на адно з наступных тэарэтычных пытанняў:**

Паходжанне беларускай мовы.

Пасля адказу на пытанне складзіце па ім тэзісны план (тэзісы дзеяслоўнага ладу) на 8 – 9 пунктаў.

Працэс узнікнення і развіцця любой мовы звязаны з фарміраванем народнасці. Паводле звестак гісторыкаў, беларуская народнасць пачынае складацца з рассяленнем славян на этнічнай тэрыторыі Беларусі, якое было асабліва масавым у VІ – VІІІ ст.ст. н.э. Да прыходу славян на гэтых тэрыторыях ужо жылі балты. У выніку змешвання славян з балтамі ўтварыліся ў IX - X стст этнічныя супольнасці крывічоў, дрыгавічоў і радзімічаў. Затым у канцы X – пачатку XI ст. разам з іншымі ўсходнеславянскімі супольнасцямі крывічы, дрыгавічы і радзімічы кансалідаваліся ў новую агульнаславянскую этнічную супольнасць. Для яе былі характэрныя агульнаўсходнеславянская мова, агульная матэрыяльная і духоўная культура. Іх тэрыторыі сталі агульнай этнічнай тэрыторыяй, якая атрымала назву "Русь". Менавіта з гэтага часу ў дачыненні да тэрыторыі Беларусі, як і да суседніх усходнеславянскіх зямель, пачала ўжывацца назва "Русь", а насельніцтва стала называцца русамі, русічамі, русінамі, рускімі.

Разам з фарміраваннем беларускай народнасці складаецца і беларуская мова са спецыфічнымі фанетычнымі, граматычнымі, лексічнымі рысамі. У гісторыі ўтварэння беларускай мовы было адрозным фарміраванне вуснай і пісьмовай мовы.

Вусная беларуская мова складаецца з жывой народнай гаворкі (племяннога дыялекту) насельнікаў этнічнай тэрыторыі Беларусі. Гэтыя дыялекты ўзаемадзейнічалі з балцкімі гаворкамі, якія бытавалі на гэтай тэрыторыі, і з часам ўвабралі іх ў сябе. З тых часоў у беларускай мове засталося нямала т.зв. “балтызмаў”. Сярод іх шматлікія тапонімы і гідронімы (Ашмяны, Смаргонь, Нарач, Нёман і інш.), побытавыя словы свіран, клуня, пуня, парсюк, рэзгіны, лоўж і інш.

Племянныя саюзы аб’ядноўваліся ў феадальныя цэнтры (княствы). Найбольш развітымі былі: Полацкае, Турава-Пінскае і Смаленскае. Ужо ў ІХ ст. Полацкае княства становіцца адным з самых магутных палітычных і культурных цэнтраў Усходняй Еўропы. У гэты ж час пачынае ўзвышацца другі цэнтр усходніх славян – Кіеўская Русь. У такіх буйных цэнтрах вылучаліся асноўныя мясцовыя дыялекты. Пры фарміраванні мовы беларускай народнасці сталі вядучымі два дыялекты – паўднёва-заходні (гаворкі Турава-Пінскага княства і навагародска-гарадзенскія гаворкі) і паўночна-ўсходні (гаворкі Полацкага і Смаленскага княстваў), на аснове якіх і ўзнікла беларуская мова ў яе вусна-гутарковай форме

Пісьмовая форма беларускай мовы ў параўнанні з вуснай прайшла іншы шлях свайго развіцця.

Да ўсходніх славян з прыняццем хрысціянства (у 988 г.) прыйшло пісьменства на стараславянскай, або царкоўнаславянскай мове. З Візантыі праз Балгарыю прыходзілі на нашыя землі неабходныя для набажэнства кнігі: “Евангелле” (з грэч. – “добрая вестка”), “Апостал” (з грэч. “пасол”), “Псалтыр” (з грэч. “зборнік псалмоў”), якія былі напісаны на стараславянскай мове.

Царкоўнаславянскай мовай карысталіся не толькі пры перапісванні свяшчэнных тэкстаў, але і для стварэння арыгінальных твораў рэлігійнага зместу (казанні, павучанні, словы, малітвы епіскапа Кірылы Тураўскага; пісьмовая спадчына пісьменнікаў-асветнікаў Клімента Смаляціча і Аўраамія Смаленскага). Асаблівай увагі заслугоўвае жыццё і дзейнасць Ефрасінні Полацкай. Беларуская асветніца заснавала жаночы і мужчынскі манастыры, царкву ў Полацку, адкрыла скрыпторыі – майстэрні, у якіх перапісваліся свяшчэнныя кнігі. Па яе загаду майстар Лазара Богша у 1161 г. стварыў захапляльнай прыгажосці твор – крыж. Надпіс на ім зроблены таксама на царкоўнаславянскай мове. Крыж Ефрасінні Полацкай з’яўляецца нацыянальнай рэліквіяй, святыняй-ахоўнікам Беларусі.

Аднак стараславянская мова была чужой для ўсходніх славян, незразумелай для неадукаванага чалавека, і асаблівасці вуснага маўлення паступова пранікаюць у пісьмовую мову. У выніку сінтэзу гэтых дзвюх моўных плыней паступова выпрацоўваецца свой варыянт пісьмовай (кніжнай) мовы, якая існуе побач са шматлікімі дыялектамі ўсходніх славян. Гэты варыянт кніжнай мовы традыцыйна называюць агульнаўсходнеславянскай (старажытнарускай) літаратурнай мовай. На ёй напісаны такія творы, як “Слова аб палку Ігаравым”, летапіс “Аповесць мінулых гадоў”, “Руская праўда” (у той час слова праўда мела значэнне закон), “Астрамірава Евангелле”, творы Уладзіміра Манамаха, а таксама шматлікія гандлёвыя дамовы, граматы, надпісы на прадметах матэрыяльнай культуры і інш.

Важна адзначыць, што тэрмін “старажытнаруская” адносіцца не да сучаснай рускай мовы, а ў роўнай ступені звязаны з беларускай, рускай і ўкраінскай мовамі, і помнікі, напісаныя на старажытнарускай мове, з’яўляюцца культурным здабыткам трох усходнеславянскіх народаў.

Такім чынам, да распаду буйной феадальнай Кіеўскай Русі, які адбыўся ў ХІІІ ст., існавала адносна адзіная пісьмовая мова ўсходніх славян – агульнаўсходнеславянская (або старажытнаруская), аднак гаварылі продкі беларусаў, украінцаў і рускіх па-рознаму. Гаворкі насельнікаў будучых усходнеславянскіх земляў мелі ў гэты час настолькі шмат адметнага ў фанетычным, граматычным ладзе, лексіцы, што навукоўцы дазваляюць гаварыць аб трох самастойных усходнеславянскіх мовах. Такім чынам, кожная з моў беларусаў, рускіх і ўкраінцаў развівалася сваім адметным шляхам.

**Тэзісны план:**

1. Фарміраванне беларускай народнасці звязана з распаўсюджваннем славян на тэрыторыі Беларусі ў VІ – VІІІ стагоддзях н.э.

2. Перад прыходам славян на тэрыторыю Беларусі жылі балты, чые моўныя элементы ўвайшлі ў беларускую мову праз змешванне.

3. У IX - X стагоддзях утварыліся этнічныя супольнасці крывічоў, дрыгавічоў і радзімічаў у выніку змешвання славян і балтаў.

4. Канец X – пачатак XI стагоддзя адзначаны кансалідацыяй крывічоў, дрыгавічоў і радзімічаў у агульнаславянскую супольнасць “Русь”.

5. Назва “Русь” стала выкарыстоўвацца для абазначэння тэрыторыі Беларусі і суседніх усходнеславянскіх зямель, фарміруючы нацыянальную ідэнтычнасць насельніцтва.

6. Фарміраванне беларускай мовы ўключае развіццё вуснай формы, якая ўзаемадзейнічала з балцкімі гаворкамі і ўключыла шматлікія балтызмы ў лексыку.

7. Пісьмовая беларуская мова развівалася ад стараславянскай мовы, якая была прынята ўсходнеславянамі пасля прыняцця хрысціянства ў 988 годзе.

8. Сучасная беларуская мова фарміравалася пад уплывам гістарычных працэсаў, якія вылучылі яе як самастойную моўную сістэму ў параўнанні з рускай і ўкраінскай мовамі.

**2. Перакладзіце тэкставы фрагмент на 200 – 250 слоў на беларускую мову з дапамогай электроннага перакладчыка. У дужках пазначце недакладнасці перакладу. Падкрэсліце словы і выразы, дзе магчыма інтэрферэнцыя з рускай мовы.**

|  |  |
| --- | --- |
| **Фрагмент на рускай мове** | **Фрагмент на беларускай мове** |
| Объектно-ориентированное программирование – это методология программирования, основанная на представлении программы в виде совокупности взаимодействующих друг с другом объектов, каждый из которых является экземпляром определенного класса, а классы могут образовывать иерархию наследования. Программа будет объектно-ориентированной только при соблюдении трех требований: 1) в качестве базовых элементов используются объекты, а не алгоритмы; 2) каждый объект является экземпляром какого-либо определенного класса; 3) классы организованы иерархически. Объектно-ориентированное проектирование. Программирование прежде всего подразумевает правильное и эффективное использование механизмов конкретных языков программирования, а проектирование основное внимание уделяет правильному и эффективному структурированию сложных систем. Объектно-ориентированное проектирование – это методология проектирования, соединяющая в себе процесс объектной декомпозиции и приемы представления логической (классы и объекты) и физической (модули и процессы) структуры системы, а также статической и динамической моделей проектируемой системы. Именно объектно-ориентированная декомпозиция отличает объектноориентированное проектирование от структурного; в первом случае логическая структура системы отражается абстракциями в виде классов и объектов, во втором – алгоритмами. Объектно-ориентированный анализ. На объектную модель повлияла более ранняя модель жизненного цикла программного обеспечения. Объектноориентированный анализ направлен на создание моделей реальной действительности на основе объектно-ориентированного мировоззрения. Объектноориентированный анализ – это методология, при которой требования к системе воспринимаются с точки зрения классов и объектов, выявленных в предметной области. На результатах анализа формируются модели, на которых основывается проектирование, которое в свою очередь создает фундамент для окончательной реализации системы с использованием методологии программирования. | Аб’ектна-арыентаванае праграмаванне-гэта **—** метадалогія праграмавання, заснаваная на прадстаўленні праграмы ў выглядзе сукупнасці ўзаемадзейнічаюць адзін з адным аб’ектаў (**сукупнасці аб’ектаў, якія ўзаемадзейнічаюць паміж сабой)**, кожны з якіх з’яўляецца асобнікам пэўнага класа, А (**а)** класы могуць утвараць іерархію атрымання ў спадчыну.  Праграма будзе аб’ектна-арыентаванай толькі пры выкананні трох патрабаванняў: 1) у якасці базавых элементаў выкарыстоўваюцца аб’екты, а не алгарытмы; 2) кожны аб’ект з’яўляецца асобнікам якога-небудзь пэўнага класа; 3) класы арганізаваны іерархічна.  Аб’ектна-арыентаванае праектаванне. Праграмаванне перш за ўсё мае на ўвазе правільнае і эфектыўнае выкарыстанне механізмаў канкрэтных моў праграмавання, а праектаванне **—** асноўная ўвага надаецца правільнаму і эфектыўнаму структураванню складаных сістэм.  Аб’ектна-арыентаванае праектаванне **—** гэта метадалогія праектавання, якая злучае ў сабе працэс аб’ектнай декомпозиции (**дэкампазіцыі**) і прыёмы прадстаўлення лагічнай (класы і аб’екты) і фізічнай (модулі і працэсы) структуры сістэмы, а таксама статычнай і дынамічнай мадэляў праектаванай сістэмы. Менавіта аб’ектна-арыентаваная декомпозиция (**дэкампазіцыя**) адрознівае аб’ектна-арыентаванае праектаванне ад структурнага; у першым выпадку лагічная структура сістэмы адлюстроўваецца абстракцыямі ў выглядзе класаў і аб’ектаў, у другім – алгарытмамі.  Аб’ектна-арыентаваны аналіз. На аб’ектную мадэль паўплывала больш ранняя мадэль жыццёвага цыкла праграмнага забеспячэння. Аб’ектнаарыентаваны аналіз накіраваны на стварэнне мадэляў рэальнай рэчаіснасці на аснове аб’ектна-арыентаванага светапогляду. Аб’ектна-арыентаваны аналіз **—** гэта метадалогія, пры якой патрабаванні да сістэмы ўспрымаюцца з пункту гледжання класаў і аб’ектаў, выяўленых у прадметнай вобласці. На выніках аналізу фармаваюцца мадэлі, на якіх грунтуецца праектаванне, якое ў сваю чаргу стварае падмурак для канчатковай рэалізацыі сістэмы з выкарыстаннем метадалогіі праграмавання. |

1. **Падбярыце з галіновага навуковага часопіса артыкул па спецыяльнасці і перакладзіце фрагмент з яго на 200 – 250 слоў на беларускую мову, пісьмова ў табліцы адзначце асаблівасці навуковага стылю.**

Рыўкоў, Д. С. Перавагі і недахопы аўтаматызаванага тэставання праграмнага забеспячэння / Рыўкоў Д. С. – Рэпазіторый БДУІР, 2020. – [Электронны рэсурс]. – Рэжым доступу: https://libeldoc.bsuir.by/handle/123456789/39295. - Дата доступу: 27.12.2024.)

**Фрагмент артыкула, перакладзены на беларускую мову:**

Аўтаматызаванае тэставанне, калі яго выкарыстоўваць правільна, можа прынесці шмат пераваг і карысці для праекта. З іншага боку, яно мае пэўныя недахопы і «падводныя камяні», пра якія нам трэба памятаць. У гэтым артыкуле я паспрабую разгледзець усе перавагі і недахопы аўтаматызаванага тэставання.

Першая перавага — праверка стану. Аўтаматызаваныя тэсты з’яўляюцца выдатным спосабам пацвярджэння таго, што прыкладанне па-ранейшаму карэктна працуе пасля змяненняў, унесеных у яго. Цалкам магчыма, што пасля дадання новай функцыі ў прыкладанне або выпраўлення памылкі можа з’явіцца новая памылка — гэтак званы рэгрэсійны баг. Правёўшы рэгрэсійны запуск тэстаў, мы можам хутка адсачыць багі, унесеныя новым функцыяналам, што дазволіць аператыўна вызначыць праблемны модуль. У такой сітуацыі важна запускаць тэсты пасля кожнай зборкі (білду), каб нічога не прапусціць.

Другая перавага лагічна вынікае з папярэдняй. Выкарыстоўваючы аўтаматызаванае тэставанне, распрацоўшчыкі могуць хутка і без прыцягнення тэстараў праверыць, ці карэктна працуе рэалізаваны імі функцыянал, калі, вядома, тэсты запускаюцца адразу пасля зборкі. Варта памятаць, што пры выкарыстанні API хуткасць праходжання тэстаў значна вышэйшая, чым пры выкарыстанні UI.

Наступная перавага — хаця праходжанне аўтаматызаваных тэстаў займае пэўны час, яно ўсё роўна адбываецца хутчэй, чым ручное тэставанне, асабліва калі гаворка ідзе пра рэгрэсію. У той час, пакуль ідуць аўтатэсты, тэстары могуць выконваць тыя тэсты, якія не пакрыты аўтаматызацыяй.

Цяпер пра недахопы. Першы недахоп — аўтаматызаваныя тэсты правяраюць толькі тое, на што яны былі запраграмаваныя. Тэст можа прайсці паспяхова, а дэфект пры гэтым застаецца незаўважаным, бо тэст не быў настроены на выяўленне менавіта гэтай памылкі. Перш чым аўтаматызаваць тэст, пераканаецеся, што сцэнар для яго складзены карэктна.

Наступны недахоп — нестабільнасць. Аўтаматызаваныя тэсты могуць «упасці» па розных прычынах. Прычынай можа стаць нязначнае змяненне інтэрфейсу (UI), збой сэрвісу, праблемы з сеткай, загрузка тэставай машыны. Па магчымасці трэба старацца мінімізаваць колькасць такіх фактараў.

Яшчэ адзін недахоп — аўтаматызаваныя тэсты патрабуюць тэхнічнага абслугоўвання. Напісанне аўтаматызаваных тэстаў патрабуе пэўнага часу. Таксама час будзе сыходзіць на падтрыманне іх у актуальным стане. Калі не абнаўляць тэсты, то пры дастатковай іх колькасці ў рэгрэсіі будзе шмат «падзенняў», і ўсе іх перавагі сыдуць на нішто. Вам давядзецца сартіраваць тэсты, што ўпалі, ад неактуалізаваных, а гэта зойме вельмі шмат часу

|  |  |
| --- | --- |
| Рысы навуковага стылю | Прыклады |
| тэрміналогія | «аўтаматызаванае тэставанне», «рэгрэсійны запуск тэстаў», «API», «UI», «рэгрэсійны баг», «рэпазіторый БДУІР» |
| “нанізванне” назоўнікаў у форме роднага склону | «працэс працягласці», «запамінання інфармацыі», «ўнясеных змяненняў», «дасягненне ізаляцыі кода функцыі» |
| паўназначныя словы ў ролі злучнікаў і прыназоўнікаў | «калі», «пра», «праз», «з дапамогай», «у», «без», «для», «па» |
| абстрактнасць і агульнасць выказванняў | «аўтаматызаваныя тэсты з’яўляюцца выдатным спосабам пацвярджэння таго, што прыкладанне па-ранейшаму карэктна працуе пасля змяненняў», «неабходна мінімізаваць колькасць такіх фактараў», «аўтаматызаваныя тэсты патрабуюць тэхнічнага абслугоўвання» |
| формы цяперашняга часу дзеясловаў у 3 асобе | «з’яўляюцца», «працуюць», «забяспечвае», «дасягаецца», «пераканайцеся», «патрэбуюць», «займае», «адбудзецца», «ўжываецца» |
| формы дзеясловаў з няпэўна-асабовым значэннем | «можа прынесці», «можа з’явіцца», «можна мінімізаваць», «патрэбны», «даглядзіцца» |

**4. Напішыце анатацыю на артыкул, выбранага Вамі ў заданні 3.**

У тэксце аналізуюцца перавагі і недахопы аўтаматызаванага тэставання праграмнага забеспячэння. Асноўныя перавагі ўключаюць праверку стану прыкладання пасля ўнясення змяненняў, магчымасць хуткага выяўлення рэгрэсійных багаў праз рэгрэсійны запуск тэстаў, а таксама павышаную хуткасць праходжання тэстаў пры выкарыстанні API у параўнанні з UI. Акрамя таго, аўтаматызаванае тэставанне дазваляе распрацоўшчыкам правяраць функцыянал без неабходнасці прыцягнення тэстараў, што спрыяе эфектыўнасці праекта. Сярод недахопаў вылучаюцца абмежаванасць аўтаматызаваных тэстаў да зададзеных сцэнарыяў, што можа прывесці да непрыемання некаторых дэфектаў, а таксама іх нестабільнасць з-за змяненняў інтэрфейсу або тэхнічных праблем. Дадаткова, аўтаматызаваныя тэсты патрабуюць рэгулярнага тэхнічнага абслугоўвання для падтрымання іх актуальнасці, што можа павялічваць выдаткі часу і рэсурсаў праекта. У выніку, эфектыўнасць аўтаматызаванага тэставання залежыць ад правільнага яго выкарыстання і пастаяннай падтрымкі.

**5. Са слоўніка безэквівалентнай лексікі выпішыце 10 слоў, патлумачце іх значэнне. Вусна падрыхтуйце адказ на пытанне пра асаблівасці беларускай лексічнай сістэмы.**

1. Вырай – месца зимоўкі птушак або стая пералетных птушак.
2. Глэмаць – хапаць зубамi.
3. Кволлiца – слабець.
4. Наедак – eжа.
5. Падстолле – прастора пад столлю.
6. Раскрыжоўваць– дзяліць ствол на часткі.
7. Адхукаць – адагрэць дыханнем.
8. Спялiць– давесці да спеласці.
9. Чытанка– кніга для чытання.
10. Ятка– мясная крама.
11. **Знайдзіце камп’ютарную праграму, якая мае ўтылітарнае (вузкаспецыяльнае) прызначэнне. Падрыхтуйце яе апісанне і складзіце двухмоўны слоўнік інтэрфейсу карыстальніка на 25 – 30 слоў. Прааналізуйце адзінкі, прадстаўленыя ў слоўніку.**

Мабільны дадатак “Куфар” прызначана для пошуку, куплі і продажу тавараў. Дадатак дазваляе карыстальнікам размяшчаць аб’явы, знаходзіць патрэбныя тавары з дапамогай фільтраў, а таксама ажыццяўляць зносіны паміж прадаўцамі і пакупнікамі. Асаблівасцю з’яўляецца зручны інтэрфейс, хуткі пошук і магчымасць наладзіць абвесткі па пэўных катэгорыях тавараў. “Куфар” робіць працэс куплі-продажу максімальна зручным і бяспечным.

Слоўнік інтэрфейса

|  |  |
| --- | --- |
| **Па-беларуску** | **Па-руску** |
| 1. Фільтры | Фильтры |
| 1. Усяго | Всего |
| 1. Галоўная | Главная |
| 1. Выбранае | Избранное |
| 1. Падача | Подача |
| 1. Паведамленнi | Сообщения |
| 1. Профiль | Профиль |
| 1. Сення | Сегодня |
| 1. Дастаўка | Доставка |
| 1. Аб’явы | Объявление |
| 1. Пошукі | Поиски |
| 1. Пуста | Пусто |
| 1. Прадаўцы | Продавцы |
| 1. Прыватная асоба | Частное лицо |
| 1. Мае замовы | Мои заказы |
| 1. Апавяшчэннi | Оповещания |
| 1. Бяспека | Безопасность |
| 1. Правiлы | Правила |
| 1. Апрацоўка | Обработка |
| 1. Замова | Заказ |
| 1. Абнавіцца | Обновится |
| 1. Версiя дадатку | Версия дадатка |

На мой погляд, пераклад інтэрфейсу дадатка на беларускую мову зроблены якасна. Словы адпавядаюць рускамоўным адзінкам.

1. **Прывядзіце тэкст службовай паперы, захоўваючы яго афармленне.**

СЛУЖБОВАЯ ЗАПІСКА

03.01.2025 № 12/34

Мінск

Кіраўніку аддзела продажаў

Іванову І.І.

Аб неабходнасці абнаўлення базы даных кліентаў

У сувязі з планаваным павелічэннем аб’ёмаў продажаў і запускам новых рэкламных кампаній, прашу даручыць спецыялістам Вашага аддзела абнавіць базу даных кліентаў. Асаблівую ўвагу неабходна звярнуць на актуалізацыю кантактнай інфармацыі і сегментацыю кліентаў па геаграфічных і ўзроставых крытэрыях.

Таксама рэкамендуецца:

- правесці аналіз дзейных кліентаў з мэтай вызначэння іх задавальненасці прадуктамі і паслугамі кампаніі;

- дадаць у базу новых патэнцыйных кліентаў, знойдзеных праз рэкламныя каналы і партнёрскія сеткі;

Для гэтага прапаную выкарыстоўваць сучасныя сродкі аўтаматызацыі CRM і стварыць справаздачу па выніках абнаўлення для далейшага аналізу і прыняцця рашэнняў.

15 студзеня 2025 г. Уласаў Р.Е.

**8. Напішыце вучэбнае эсэ на адну з прапанаваных тэм:**

Разнастайны свет мабільных дадаткаў

У сучасным грамадстве мабільныя дадаткі сталі неад’емнай часткай паўсядзённага жыцця. Яны ахопліваюць разнастайныя сферы дзейнасці чалавека: ад звычайнага сэрвісу для абмену паведамленнямі да складаных бізнес-платформаў і навучальных праграм. Менавіта разнастайнасць функцыяналу, прыязны інтэрфейс і зручнасць выкарыстання прыцягваюць мільёны карыстальнікаў, якія штодня засяроджваюцца на экранах сваіх смартфонаў. Безумоўна, паспяховае развіццё мабільных дадаткаў абумоўлена хуткім тэхналагічным прагрэсам, паляпшэннем якасці мабільнай сувязі і даступнасцю інтэрнэту.

Асноўныя сферы прымянення мабільных дадаткаў надзвычай шырокія. Па-першае, гэта сацыяльныя сеткі, месенджары і інструменты для зносін, якія дапамагаюць падтрымліваць сувязь з блізкімі і сябрамі, а таксама развіваюць новыя формы камунікацыі. Па-другое, фінансавыя і банкаўскія дадаткі дазваляюць лёгка ажыццяўляць плацяжы, кантраляваць даходы і расходы, што спрыяе больш рацыянальнаму кіраванню сродкамі. Па-трэцяе, адукацыйныя платформы і інтэрактыўныя курсы дазваляюць займацца самаадукацыяй у зручны для карыстальніка час. Не менш значнымі з’яўляюцца і дадаткі для здаровага ладу жыцця: спецыяльныя фітнэс-трэнажоры, трэкеры сну і дадаткі для кантролю харчавання. Гульнявыя дадаткі нярэдка займаюць асобую нішу дзякуючы сваёй папулярнасці і здольнасці спалучаць забаўку з навучаннем.

Аднак трэба адзначыць, што пры ўсёй сваёй карысці мабільныя дадаткі могуць несці і пэўныя рызыкі. Залішняе захапленне гульнямі або сацыяльнымі сеткамі можа негатыўна адбівацца на прадукцыйнасці і рэальных зносінах. Акрамя таго, ёсць пытанні канфідэнцыйнасці даных і бяспекі пры выкарыстанні пэўных сэрвісаў. З гэтай прычыны важна, каб карыстальнікі разумелі неабходнасць разважлівага выбару мабільных праграм і заўсёды чыталі іх умовы выкарыстання.

Такім чынам, свет мабільных дадаткаў надзвычай разнастайны і дынамічны. Яны робяць наша жыццё больш камфортным, дапамагаюць у працы, навучанні і забавах. Каб скарыстацца выгодамі сучасных тэхналогій і мінімізаваць магчымыя негатыўныя наступствы, карыстальніку неабходна ведаць асновы бяспекі, выкарыстоўваць розныя інструменты кантролю часу і быць адкрытым да новых магчымасцяў, якія прапануе свет мабільных дадаткаў.

**Спіс выкарыстанай літаратуры**

1. Наўроцкая І. В. Электронны вучэбна-метадычны комплекс па дысцыпліне “Беларуская мова: Культура маўлення” / І. В. Наўроцкая– Мн., 2013. – 197 с.

2. Электронны вучэбна-метадычны комплекс па дысцыпліне “Беларуская мова: Спецыяльная лексіка” / Пад рэд. Ю.А. Сцепанчука. – Мн.: Электронная бібліятэка БДУІР, 2006. – 135 с.

3. Рыўкоў, Д. С. Перавагі і недахопы аўтаматызаванага тэставання праграмнага забеспячэння / Рыўкоў Д. С. – Рэпазіторый БДУІР, 2020. – [Электронны рэсурс]. – Рэжым доступу: https://libeldoc.bsuir.by/handle/123456789/39295. - Дата доступу: 27.12.2024.)

4. Албут А. А. Беларуская мова: культура маўлення. Практыкум : вучэб.-метад. дапаможнік / А. А. Албут, Т. П. Дапіра, І. В. Наўроцкая – Мінск : БДУІР, 2017. – 104 с.

5. Куліковіч, У. І. Новае ў беларускай арфаграфіі. Правілы. Заданні. Тэсты : даведачны матэрыял / У. І. Куліковіч. – Мінск : Новое знание, 2010. – 126 с.

6. Шкраба І. Самабытнае слова: слоўнік беларускай безэквівалентнай лексікі (у рускамоўным дачыненні) / Ірына Шкраба. — Мінск: Беларуская Энцыклапедыя імя Петруся Броўкі, 1994. — 207 с.